Document ID: 31996D0653

Komisijas Lēmums
(1996. gada 11. novembris),
ar ko dalībvalstīm dod tiesības uz laiku atļaut tirgot tādu mežsaimniecības pavairojamo materiālu, kas neatbilst Padomes Direktīvu 66/404/EEK un 71/161/EEK prasībām
(96/653/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 14. jūnija Direktīvu 66/404/EEK par mežsaimniecības pavairojamā materiāla laišanu tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 15. pantu,
ņemot vērā Padomes 1971. gada 30. marta Direktīvu 71/161/EEK par tā mežsaimniecības pavairojamā materiāla ārējiem kvalitātes standartiem, ko laiž tirgū Kopienā [2], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 15. pantu,
ņemot vērā dažu dalībvalstu iesniegtos pieprasījumus,
tā kā patlaban visās dalībvalstīs pielikumos minēto šķirņu pavairojamā materiāla ražošana ir nepietiekama un tāpēc ir neiespējami apmierināt to prasības pēc pavairojamā materiāla, kas atbilstu Direktīvas 66/404/EEK un 71/161/EEK noteikumiem;
tā kā trešās valstis nevar piegādāt pietiekamu attiecīgo šķirņu pavairojamo materiālu, kas varētu nodrošināt tādas pašas garantijas kā Kopienā ražotais pavairojamais materiāls un kas atbilstu iepriekšminēto direktīvu noteikumiem;
tā kā tādēļ, lai segtu tāda pavairojamā materiāla trūkumu, kas atbilst Direktīvas 66/404/EEK vai 71/161/EEK prasībām, dalībvalstīm kādu ierobežotu laiku būtu jāvar atļaut laist tirgū tādu attiecīgo šķirņu pavairojamo materiālu, kas atbilstu mazāk stingrām prasībām;
tā kā ģenētisku iemeslu dēļ pavairojamais materiāls jāsavāc to izcelsmes vietās attiecīgo šķirņu dabiskajā vidē, un materiāla identitātes nodrošināšanai būtu jānosaka visstingrākās iespējamās garantijas;
tā kā turklāt pavairojamais materiāls būtu jālaiž tirgū tikai tad, ja tam ir pievienots dokuments, kurā minēta noteiktas ziņas par attiecīgo pavairojamo materiālu;
tā kā turklāt katrai dalībvalstij savā teritorijā būtu jāvar atļaut laist tirgū sēklas un augus, kas atbilst mazāk stingrām prasībām attiecībā uz pirmavotu, kā noteikts Direktīvā 66/404/EEK, vai sēklas, kas atbilst mazāk stingrām prasībām attiecībā uz specifisko tīrību, kā noteikts Direktīvā 71/161/EEK, ja saskaņā ar šo lēmumu šādu materiālu ir atļauts laist tirgū pārējās dalībvalstīs;
tā kā šajā lēmumā paredzētie pasākumi saskan ar Pastāvīgās lauksaimniecības, dārzkopības un mežsaimniecības, sēklu un reproduktīvā materiāla komitejas atzinumu,
IR PIEŅĒMUSI ŠO LĒMUMU.
1. pants
1. Dalībvalstīm savā teritorijā var atļaut tirgot sēklas, kas neatbilst Direktīvas 66/404/EEK prasībām attiecībā uz pirmavotu, uz I pielikumā izklāstītajiem noteikumiem un ar nosacījumu, ka tiek iesniegts 2. pantā minētais pierādījums par sēklu pirmavota ieguves vietu un augstumu, kādā tās savāktas.
2. Dalībvalstis savā teritorijā var atļaut tirgot augus, kas no iepriekš minētajām sēklām ražoti Kopienā.
2. pants
1. Uzskata, ka ir iesniegts 1. panta 1. un 4. punktā minētais pierādījums, ja pavairojamais materiāls pieskaitāms "identificētā pavairojamā materiāla" kategorijai, kā noteikts Ekonomiskās sadarbības un attīstības organizācijas (ESAO) shēmā, lai kontrolētu tādu mežsaimniecības pavairojamo materiālu, kuru laiž starptautiskajā tirdzniecībā, vai kādai citai šajā shēmā norādītajai kategorijai.
2. Ja pavairojamā materiāla pirmavota ieguves vietā 1. punktā minēto ESAO shēmu neizmanto, ir pieļaujama kāda cita oficiāla pierādījuma izmantošana.
3. Ja ir neiespējami nodrošināt oficiālu pierādījumu, dalībvalstis var pieņemt kādu citu neoficiālu pierādījumu.
3. pants
Dalībvalstis savā teritorijā ar II pielikumā minētajiem noteikumiem var atļaut tirgot sēklas, kas neatbilst Direktīvas 71/161/EEK I pielikuma prasībām attiecībā uz specifisko tīrību, ar noteikumu, ka Direktīvas 66/404/EEK 9. pantā minētajā dokumentā ir šāds teksts:
"Sēklas neatbilst specifiskās tīrības standartiem"
.
4. pants
Dalībvalstis savā teritorijā ar III pielikumā minētajiem noteikumiem var atļaut tirgot pavairojamo materiālu, kas neatbilst nedz Direktīvas 66/404/EEK prasībām attiecībā uz pirmavotu, nedz arī Direktīvas 71/161/EEK I pielikuma prasībām attiecībā uz specifisko tīrību, ar nosacījumu, ka:
- ir iesniegts 2. pantā minētais pierādījums par sēklu pirmavota ieguves vietu un augstumu, kādā tās savāktas, un
- Direktīvas 66/404/EEK 9. pantā minētajā dokumentā ir šāds teksts:
"Sēklas neatbilst specifiskās tīrības standartiem".
5. pants
Arī dalībvalstis, izņemot pieteikuma iesniedzējas dalībvalstis, savā teritorijā ar attiecīgi I, II un III pielikumā minētajiem noteikumiem un pieteikuma iesniedzēju dalībvalstu paredzētajiem mērķiem var atļaut tirgot sēklas un augus, kuru tirgošana ir atļauta, ievērojot šo lēmumu.
6. pants
Atļauja, kas minēta 1. panta 1. punktā, 3. un 4. punktā, ciktāl tā attiecas uz pirmo mežsaimniecības pavairojamā materiāla tirgošanu Kopienā, ir spēkā līdz 1997. gada 30. novembrim. Šāda atļauja, ciktāl tā attiecas uz turpmāko tirgošanu Kopienas tirgū, ir spēkā līdz 1998. gada 31. decembrim.
7. pants
Attiecībā uz pirmo mežsaimniecības pavairojamā materiāla tirgošanu, kā noteikts 6. pantā, dalībvalstis nekavējoties paziņo Komisijai un pārējām dalībvalstīm par tādiem šāda materiāla daudzumiem, kas atbilst mazāk stingrām prasībām un kas, ievērojot šo lēmumu, ir apstiprināti tirgošanai to teritorijās.
8. pants
Šis lēmums ir adresēts dalībvalstīm.
Briselē, 1996. gada 11. novembrī

Labels: 3
15
6